laion/Wikipedia-Exotic huggingface dataset:
ბერნარდ ფონ ბრაიდენბახი

ბერნარდ ფონ ბრაიდენბახი (გერმ. Bernhard von Breidenbach) (დ. დაახლ. 1440 — გ. 5 მაისი, 1497, მაინცი) — გერმანელი სასულიერო მოღვაწე. მოღვაწეობდა მაინცის საკურფიურსტოში. 1483–1484 წლებში იმოგზაურა პალესტინასა და სინის მთაზე. მოგზაურობის დღიურების წერა და ჩანახატების გაკეთება მიანდო უტრეხტელ მხატვარს ერჰარდ რევიხს. დღიურების საფუძველზე შეიქმნა წიგნი, რომელშიც მოცემულია იმდროინდელ პალესტინაში მცხოვრები სხვადასხვა ხალხის, მ. შ. ქართველების, ჩაცმულობა, ზნე-ჩვეულებანი, ენა, დამწერლობა და ისტორიული წარსული. წიგნს ერთვის მრავალრიცხოვანი დიაგრამები, რუკები და სურათები. Peregrinatio in Terram Sanctam, Mainz, 1486. მამისთვალიშვილი ე., ბერნარდ ფონ ბრაიდენბახი პალესტინაში მყოფი ქართველების შესახებ, «მაცნე». ისტ., არქეოლ., ეთნოგრ. და ხელოვნ. ისტორიის სერია, 1975, № 3, გვ. 74–79. ენციკლოპედია „საქართველო“, ტ. 1, თბ., 1997.
გაზაფხულის ტბა

გაზაფხულის ტბა (ლათ. Lacus Veris, ინგლ. Lake of Spring) — მთვარის ზღვა, რომელიც მდებარეობს მთვარის ხილული მხარის სამხრეთ-დასავლეთ ნაწილში. ობიექტის ცენტრის სელენოგრაფიული კოორდინატებია 16°29′S 85°55′W﻿ / ﻿16.48° ს. გ. 85.91° დ. გ.﻿ / -16.48; -85.91, სიგრძე — 382.88 კმ, ფართობი 12 ათ. კმ². საერთაშორისო ასტრონომიული კავშირი — Lacus Veris. ↑ Grego, Peter. The moon and how to observe it (англ.). — Birkhäuser (англ.)рус., 2005. — P. 189. — ISBN 1852337486.
ზაფხულის ტბა

ზაფხულის ტბა (ლათ. Lacus Aestatis, ინგლ. Lake of Summer) — მთვარის ზღვა, რომელიც მდებარეობს მთვარის ხილული მხარის სამხრეთ-დასავლეთ ნაწილში. ობიექტის ცენტრის სელენოგრაფიული კოორდინატებია 14°50′S 68°34′W﻿ / ﻿14.83° ს. გ. 68.57° დ. გ.﻿ / -14.83; -68.57, სიგრძე — 86.39 კმ. Coombs, C. R. & Hawke, B. R.. (1992) Pyroclastic deposits on the western limb of the moon. Proceedings of Lunar and Planetary Science, Volume 22; Conference, Houston, TX, Mar. 18-22, 1991 (A92-30851 12-91). Houston, TX, Lunar and Planetary Institute,. ციტირების თარიღი: 2010-08-04. საერთაშორისო ასტრონომიული კავშირი — Lacus Aestatis.
შემოდგომის ტბა

შემოდგომის ტბა (ლათ. Lacus Autumni, ინგლ. Lake of Autumn) — მთვარის ზღვა, რომელიც მდებარეობს მთვარის ხილული მხარის დასავლეთ ნაწილში. ობიექტის ცენტრის სელენოგრაფიული კოორდინატებია 11°49′S 83°10′W﻿ / ﻿11.81° ს. გ. 83.17° დ. გ.﻿ / -11.81; -83.17, სიგრძე — 195.65 კმ. საერთაშორისო ასტრონომიული კავშირი — Lacus Autumni.
ზამთრის ტბა

ზამთრის ტბა (ლათ. Lacus Hiemalis, ინგლ. Wintry Lake) — მთვარის ზღვა, რომელიც მდებარეობს მთვარის ხილული მხარის ჩრდილო-აღმოსავლეთ ნაწილში. ობიექტის ცენტრის სელენოგრაფიული კოორდინატებია 15°01′N 13°58′E﻿ / ﻿15.01° ჩ. გ. 13.97° ა. გ.﻿ / 15.01; 13.97, სიგრძე — 48.04 კმ. საერთაშორისო ასტრონომიული კავშირი — Lacus Hiemalis.
ძილის ჭაობი

ძილის ჭაობი (ლათ. Palus Somni) — მთვარის ზღვა, რომელიც მდებარეობს მთვარის ხილული მხარის ცენტრალურ ნაწილში. ობიექტის ცენტრის სელენოგრაფიული კოორდინატებია — 13°41′N 44°43′E﻿ / ﻿13.69° ჩ. გ. 44.72° ა. გ.﻿ / 13.69; 44.72, სიგრძე 163.45 კმ. ობიექტის სახელწოდება დამტკიცებულ იქნა საერთაშორისო ასტრონომიული კავშირის მიერ 1935 წელს. საერთაშორისო ასტრონომიული კავშირი — Palus Somni.
ეპიდემიის ჭაობი

ეპიდემიის ჭაობი (ლათ. Palus Epidemiarum) — მთვარის ზღვა, რომელიც მდებარეობს მთვარის ხილული მხარის სამხრეთ-დასავლეთ ნაწილში. ობიექტის ცენტრის სელენოგრაფიული კოორდინატებია — 32°00′S 27°32′W﻿ / ﻿32° ს. გ. 27.54° დ. გ.﻿ / -32; -27.54, სიგრძე 300.38 კმ. ობიექტის სახელწოდება დამტკიცებულ იქნა საერთაშორისო ასტრონომიული კავშირის მიერ 1935 წელს. საერთაშორისო ასტრონომიული კავშირი — Palus Epidemiarum.
ცენტრალური ყურე

ცენტრალური ყურე (ლათ. Sinus Medii, ინგლ. Bay of the center) — მთვარის ზღვა, რომელიც მდებარეობს მთვარის ხილული მხარის ცენტრალურ ნაწილში. ობიექტის ცენტრის სელენოგრაფიული კოორდინატებია 1°38′N 1°02′E﻿ / ﻿1.63° ჩ. გ. 1.03° ა. გ.﻿ / 1.63; 1.03, სიგრძე — 286.67 კმ. საერთაშორისო ასტრონომიული კავშირი — Sinus Medii.
ნანი სედერკროიცი

თარგი:Учёный ნანი სედერკროიცი დაბ. ება ლუიზა ნანი ლაგერბორგი (ფინ. Nanny Cedercreutz ; შვედ. Ebba Louise Nanny Lagerborg; დ. 19 მარტი, 1866, კანი — 8 დეკემბერი, 1950, ჰელსინკი ) — ფინელი მწერალი და მათემატიკოსი. ება ლუიზა ნანი ლაგერბორგი დაიბადა კანში 1866 წლის 19 მარტს კაპიტან ალექსანდრე ვილჰელმ და მისი მეუღლის ნანი ფრანცენ ლაგერბორგების ოჯახში. ლაგერბორგები — უძველეს ფინურ-შვედური გვარი, რომლის წარმომადგენლები საუკუნეების მანძილზე აქტიურად მონაწილეობდნენ სამთავრობო და სამხედრო საქმეებში. ნანის მშობლები ზამთარს კანში ატარებდნენ, რადგან მამა ფილტვის ტუბერკულოზით იყო დაავადებული და უფრო რბილი კლიმატი სჭირდებოდა. გოგონას დედა ბავშვის დაბადებიდან მალევე გარდაიცვალა. ნანიმ ბავშვობა გაატარა ჰელსინკში. იქ დადიოდა სკოლაში. 1885 წელს გაემგზავრა ჟენევაში ფრანგული ენის შესასწავლად. ჟენევაში მან მათემატიკის მიმართ ინტერესი გამოავლინა. ესწრებოდა მათემატიკისა და ფიზიკის ლექციებს ჟენევის უნივერსიტეტში. 1886 წელს სწავლა განაგრძო სტოკჰოლმის უნივერსიტეტში, სადაც მისი მასწავლებლები იყვნენ მაგნუს მიტაგ-ლეფლერი და კნუტ იოჰან ანგსტრომი. 1888 წელს ნანი ლაგერბორგმა დაიცვა დისერტაცია ფიზიკაში. მას შემდეგ, რაც სწავლა დაასრულა სტოკჰოლმში, ნანი ლაგერბორგი გაემგზავრა პარიზში და სორბონაში განაგრძო სწავლა მათემატიკის და ფიზიკის მიმართულებით. 1890 წლის იანვარში მან წაიკითხა ლექცია საფრანგეთის მათემატიკური საზოგადოების წინაშე, ხოლო თებერვალში იგი მიიღეს საზოგადოების წევრად და გახდა მეორე ქალი სოფია კოვალევსკაიას შემდეგ, რომელსაც ეს პატივი ხვდა წილად. იმავე წელს მან მიიღო მათემატიკის მეცნიერებათა ლიცენტიანტის ხარისხი. 1892 წელს ნანი ლაგერბორგი ცოლად გაჰყვა ექიმ ბარონ ემილ ვალდემარ სედერკროიცს (1852–1924). 1893 და 1906 წლებში წყვილს ხუთი შვილი შეეძინა: კარლ ვილჰელმ სედერკროიცი, კიერსტინ სედერკროიცი (გარდაიცვალა დაბადებიდან ერთი თვის შემდეგ), პერ უოლდემარ სკრაგე-სედერკროიცი და ევა მარგარეტა ბანგი, რომლის მეუღლის ძმისშვილი ცნობილი ფერმწერი იყო. 1912 წელს შედგა ნანი სედერკროცის, როგორც მწერლის დებიუტი. იგი ზოგჯერ ფსევდონიმით (ალა ან ბენგტ ივარსონი) წერდა. მის კალამს ეკუთვნის რომანები ახალგაზრდებისთვის, პოეზიის კრებულები, რითმირებული ქრონიკები და მოგზაურობისა და ბუნების ისტორიები. ნანი სედერკროიცმა ასევე დაწერა თავისი ახალგაზრდობის ავტობიოგრაფია, რომელიც ილუსტრირებულია ნახატებითა და ფოტოებით. 1914 წლიდან 1948 წლამდე მან დაწერა ცამეტი წიგნი შვედურ ენაზე; ცხრა საკუთარი სახელით, ერთი ფსევდონიმით ალა და სამი მამაკაცის სახელით — ბენგტ ივარსონი. ბარონესა ნანი სედერკროიცი გარდაიცვალა 1950 წლის 8 დეკემბერს ჰელსინკში 84 წლის ასაკში. ↑ Nanny Cedercreutz — SLS. <a href="https://wikidata.org/wiki/Track:Q769544"></a><a href="https://wikidata.org/wiki/Track:Q10429758"></a> ↑ Rahikainen, Agneta (2007). "Nanny Cedercreutz". blf.fi (ფინ.). Lexikon för Finland. Retrieved 22 February 2024. ↑ Vem Och Vad? Biografisk Handbok (შვედ.) H.Schildt. 1930. p. 85. Retrieved 6 February 2022. ↑ 4.0 4.1 4.2 Ladies in the Laboratory II 2004. sfn error: no target: CITEREFLadies_in_the_Laboratory_II2004 (help) ↑ 5.0 5.1 5.2 5.3 Biografiskt lexikon för Finland. sfn error: no target: CITEREFBiografiskt_lexikon_för_Finland (help)
გეორგ ავგუსტ ფონ ბრაიტენბაუხი

გეორგ ავგუსტ ფონ ბრაიტენბაუხი (გერმ. Georg August von Breitenbauch) (დ. 28 აგვისტო, 1731, ვილსდრუფი, საქსონია, გერმანია, — გ. 15 სექტემბერი, 1817, სოფ. ბუხა, საქსონია-ანჰალტი, გერმანია) — გერმანელი სწავლული, პოეტი, საქსენ-ვაიმარის საჰერცოგოს პალატის მრჩეველი. განათლება მიიღო იენის უნივერსიტეტში (1749-1753). მისდევდა სოფლის მეურნეობას. წერდა ლექსებს. დაინტერესებული იყო ძველი საბერძნეთის, აზიისა და აფრიკის ქვეყნების ისტორიით. მის თხზულებათა შორისაა „ქართული სახელმწიფოების ისტორია“ (მემინგენი, 1788). წიგნში ცალკე თავებადაა განხილული საქართველოს ისტორია ერთიანი სახელმწიფოს დაშლამდე. შემდეგ მოცემულია ცალკეული სამთავროების აღწერა. ნაშრომს დართული აქვს ბაგრატიონთა დინასტიის გენეალოგია. ავტორს უსარგებლია ძველი ისტორიკოსების ნაშრომებით. მიუხედევად მთელი რიგი შეცდომებისა, ნაშრომი საინტერესოა საქართველოს ისტორიის რიგი საკითხების დასაზუსტებლად. Geschichte der Staaten von Georgien. Entworfen von Georg August von Breitenbauch, Memmingen, 1788. Geschichte von Arkadien, vom Ursprunge seiner Monarchie bis auf die Zeiten Antonins des Frommen. Frankfurt a. M., Eichenberg, 1791. Versuch einer Erdbeschreibung der sechs Welttheile nach den Stämmen ihrer Regenten und Bewohnernebst Karten entworfen [...], 8 Faltkarten, 1793. Beschreibung des alten Athens und dessen Schicksale in der bürgerlichen Verfassung und Wissenschaften [...], Faltkarte der Stadt Athen. 1794. Nachrichten zur Kunde der vornehmsten derzeitigen aussereuropäischen Fürsten, ihrer Familien und Besitzungen. Eine Kupferstichkarte, 15 Geschlechtstafeln. 1793. Beiträge zur Geschichte der unbekannten Reiche von Asien und Afrika in zwei Bänden, Teil 1, Johann Gottlob Heinrich Richter, Leipzig, 1799 OCLC 25951307 Teil 2, Hoffmann, Weimar, 1800. ენციკლოპედია „საქართველო“, ტ. 1, თბ., 1997. Burkhardt, Karl August Hugo, "Breitenbauch, Georg August von" in: Allgemeine Deutsche Biographie 3 (1876), S. 290.
ჩიფრანი

ჩიფრანი შეიძლება აღნიშნავდეს: სამხრეთის ჩიფრანი — სოფელი ჯავის მუნიციპალიტეტში; ჩრდილო ჩიფრანი — სოფელი ჯავის მუნიციპალიტეტში.
BBC რადიო 1

BBC Radio 1, უფრო ხშირად უბრალოდ „რადიო 1“ — ბრიტანული ნაციონალური რადიო სადგური, რომლის მაუწყებლობასაც ბი-ბი-სი ახდენს, და რომელიც სპეციალიზებულია პოპულარულ მუსიკაზე და გადაცემებზე. ის გათვლილია 15-29 წლის აუდიტორიაზე.რადიო 1 1967 წლის 30 სექტემბრის დილის 7 საათზე გაეშვა, როგორც პირდაპირი პასუხი გარეშე პირატული რადიო სადგურების პოპულარობაზე, როგორიცაა Radio Caroline. ისინი უკანონოდ გამოცხადდა ბრიტანეთის პარლამენტის დადგენილებით. ოფიციალური საიტი
წარმატების ყურე

წარმატების ყურე (ლათ. Sinus Successus, ინგლ. Bay of Success) — მთვარის ზღვა, რომელიც მდებარეობს მთვარის ხილული მხარის ცენტრალურ ნაწილში. ობიექტის ცენტრის სელენოგრაფიული კოორდინატებია 1°07′N 58°31′E﻿ / ﻿1.12° ჩ. გ. 58.52° ა. გ.﻿ / 1.12; 58.52, სიგრძე — 126.65 კმ. საერთაშორისო ასტრონომიული კავშირი — Sinus Successus.
სიმკაცრის ყურე

სიმკაცრის ყურე (ლათ. Sinus Asperitatis, ინგლ. Bay of Roughness) — მთვარის ზღვა, რომელიც მდებარეობს მთვარის ხილული მხარის ცენტრალურ ნაწილში. ობიექტის ცენტრის სელენოგრაფიული კოორდინატებია 5°25′S 27°29′E﻿ / ﻿5.41° ს. გ. 27.49° ა. გ.﻿ / -5.41; 27.49, სიგრძე — 219.14 კმ. საერთაშორისო ასტრონომიული კავშირი — Sinus Asperitatis.
თანხმობის ყურე

თანხმობის ყურე (ლათ. Sinus Concordiae, ინგლ. Bay of Harmony) — მთვარის ზღვა, რომელიც მდებარეობს მთვარის ხილული მხარის ცენტრალურ ნაწილში. ობიექტის ცენტრის სელენოგრაფიული კოორდინატებია 10°59′N 42°28′E﻿ / ﻿10.98° ჩ. გ. 42.47° ა. გ.﻿ / 10.98; 42.47, სიგრძე — 159.03 კმ. საერთაშორისო ასტრონომიული კავშირი — Sinus Concordiae.
რწმენის ყურე

რწმენის ყურე (ლათ. Sinus Fidei, ინგლ. Bay of Trust) — მთვარის ზღვა, რომელიც მდებარეობს მთვარის ხილული მხარის ცენტრალურ ნაწილში. ობიექტის ცენტრის სელენოგრაფიული კოორდინატებია 17°59′N 2°02′E﻿ / ﻿17.99° ჩ. გ. 2.04° ა. გ.﻿ / 17.99; 2.04, სიგრძე — 70.70 კმ. საერთაშორისო ასტრონომიული კავშირი — Sinus Fidei.
ზინაიდა გაგლოევა

ზინაიდა გაგლოევა (გაგლოითი) (დ. 15 დეკემბერი, 1915, ვანელი, ჯავის რაიონი, — გ. 5 ივლისი, 1987) — ოსი მსახიობი, საქართველოს სსრ სახალხო არტისტი (1957). 1933–1935 წლებში სწავლობდა თბილისის შოთა რუსთაველის სახელობის თეატრთან არსებულ სტუდიაში. 1941 წელს დაამთავრა ლენინგრადის ა. ოსტროვსკის სახელობის თეატრალური ინსტიტუტის სამსახიობო ფაკულტეტი. 1941 წლიდან იყო ცხინვალის კოსტა ხეთაგუროვის სახელობის თეატრის ოსური დასის მსახიობი. შესრულებული აქვს შემდეგი როლები: დეზდემონა (უ. შექსპირის „ოტელო“), მაია (ვ. კანდელაკის „მაია წყნეთლი“), ბეატრიჩე, მირანდოლინა (კ. გოლდონის „ორი ბატონის მსახური“, „სასტუმროს დიასახლისი“), კატერინა (ა. ოსტროვსკის „ჭექა–ქუხილი“), ასიათი (ე. ბრითაევის „ორი და“), ლუიზა(ფ. შილერის „ვერაგობა და სიყვარული“), ფატიმა(დ. თუაევის „ფატიმა“), დუნია (კ. ხეთაგუროვის „დუნია“), აზაუ (გ. ფლიევის „ჩერმენი“) და სხვა. 1944 წლიდან იყო სკკპ წევრი. 1954 — საქართველოს სსრ დამსახურებული არტისტი 1957 — საქართველოს სსრ სახალხო არტისტი ზინაიდა გაგლოევა — საქართველოს ბიოგრაფიული ლექსიკონი Гаглоева, Зинаида Александровна ↑ საქართველოს სსრ-ის უმაღლესი საბჭოს უწყებები. 1954. №5. გვ. 23 ↑ საქართველოს სსრ-ის უმაღლესი საბჭოს უწყებები. 1957. №4. გვ 14
მადავი არ-რაშიდი

მადავი ალ-რაშიდი ( არაბ. مضاوي الرشيد დ. 1962 წლის ოქტომბერი) — სოციალური ანთროპოლოგიის პროფესორი საუდის არაბეთიდან. ალ-რაშიდი მუშაობდა ლონდონის კინგსის კოლეჯის თეოლოგიისა და რელიგიური კვლევების კათედრაზე, იყო მოწვეული პროფესორი ლონდონის ეკონომიკისა და პოლიტიკური მეცნიერების სკოლის ახლო აღმოსავლეთის ცენტრში . პერიოდულად კითხულობს ლექციებს შეერთებულ შტატებში, ევროპასა და ახლო აღმოსავლეთში . მადავი არ-რაშიდი არის ჯებელ შამარის საამიროს უკანასკნელი პრინცის მუჰამედ იბნ ტალალ არ-რაშიდის შვილიშვილი. იგი რამდენიმე წიგნისა და პუბლიკაციის ავტორია. წერს სტატიებს აკადემიური ჟურნალებისთვის არაბეთის ნახევარკუნძულზე, არაბთა მიგრაციაზე, გლობალიზაციაზე, გენდერზე და რელიგიურ ტრანსნაციონალიზმზე. 2016 წლიდან ის არის მოწვეული მკვლევარი პროფესორი სინგაპურის ეროვნული უნივერსიტეტის ახლო აღმოსავლეთის ინსტიტუტში. საკმაოდ აქტიურია Twitter- ზე. მადავი არ-რაშიდი დაიბადა პარიზში. მისი მამა საუდის არაბეთის ემირების არ რაშიდის დინასტიას ეკუთვნის, ხოლო დედა ლიბანელია. მისი დაბადებიდან მალევე ოჯახი გადავიდა საუდის არაბეთში, სადაც მადავი გაიზარდა. 1975 წელს საუდის არაბეთის მეფე ფეისალი მოკლა მისმა ძმისშვილმა ფეისალ იბნ მუსაიდმა. იბნ მუსაიდის დედა მადავი ალ-რაშიდის მამის და იყო და საუდის არაბეთის მთავრობამ არ-რაშიდის ოჯახი მკვლელობის თანამონაწილეობაში დაადანაშაულა. შემდგომმა გამოძიებამ დაადგინა, რომ ეს სიმართლეს არ შეესაბამებოდა, მაგრამ 1975 წელს მისი ოჯახი გადავიდა საცხოვრებლად ლიბანში, სადაც მადავი არ-რაშიდმა მიიღო ბაკალავრის ხარისხი 1981 წელს. შემდეგ მან დაიწყო ანთროპოლოგიისა და სოციოლოგიის შესწავლა ბეირუთის ამერიკულ უნივერსიტეტში. 1982 წელს ისრაელი შეიჭრა ლიბანის ტერიტორიაზე . არ-რაშიდი იძულებული გახდა კვლავ შეეცვალა საცხოვრებელი თავისი ნების საწინააღმდეგოდ და წავიდა ბრიტანეთში, ჯერ სალფორდის უნივერსიტეტში, შემდეგ კი კემბრიჯის უნივერსიტეტში, სადაც მიიღო ერნესტ გელნერის ხელმძღვანელობით დოქტორის ხარისხის მფლობელი გახდა. 2005 წელს, მას შემდეგ, რაც გამოვიდა ალ-ჯაზირას ტელეარხზე და გააკრიტიკა საუდის არაბეთის მთავრობა, რიადის პროვინციის მაშინდელმა გუბერნატორმა მუჰამედ იბნ სალმანმა დაურეკა მადავის მამას და განუცხადა, რომ ტელევიზიით გამოსვლისთვის სასჯელის სახით მადავის ჩამოერთმეოდა საუდის არაბეთის მოქალაქეობა. შეცდომა ციტირებაში ტეგი <ref> სახელად „MalRasheed_arabic_blog“, გარკვეული <references>-ში, არ გამოიყენება წინა ტექსტში.; $2
ზოდის წმინდა გიორგის ეკლესია

ზოდის წმინდა გიორგის ეკლესია —— არქიტექტურის ძეგლი ჭიათურის მუნიციპალიტეტის სოფელ ზოდში, სოფლის მთავარი გზის პირას არსებულ სასაფლაოზე, ცენტრში, შემაღლებულზე. ზოდის წმინდა გიორგის ეკლესია დარბაზული ტიპისაა, ორფერდა გადახურვით. გადახურულია თუნუქის ფილებით. ეკლესიაში შესასვლელი კარი დასავლეთ და სამხრეთ კედელშია გაჭრილი. დასავლეთ კარის თავზე არსებულ არქიტრავში ჯვრის რელიეფური გამოსახულებაა. სამხრეთ კარის ჩარჩო მთლიანად ჯვრის გამოსახულებას ქმნის. ეკლესიას ორ-ორი სარკმელი სამხრეთ და ჩრდილოეთ კედელზე ხოლო თითო-თითო სარკმელი დასავლეთ და აღმოსავლეთ ფასადზეა დატანილი. დასავლეთის და სამხრეთის საფასადე წყობა მოპირკეთებულია კარგად გათლილი საფასადე წყობაში ზოგ ადგილას ძველი რელიეფური დეკორის მქონე სამშენებლო კვადრებია გამოყენებული. ინტერიერის კედლები შეთეთრებულია. მხოლოდ საკურთხევლის აფსიდა და კონქი არის მოხატული. კანკელი ხისაა. იატაკი ბაზალტის ქვის ფილებისგანაა მოპირკეთებული.  კულტურული მემკვიდრეობის პორტალი, № 16933
ზედა ბერეთისას წმინდა გიორგის ეკლესია

ზედა ბერეთისას წმინდა გიორგის ეკლესია — არქიტექტურული ძეგლი ჭიათურის მუნიციპალიტეტის სოფელ ზედა ბერეთისაში. ზედა ბერეთისას წმინდა გიორგის ეკლესია სამნავიანი ბაზილიკაა. ტაძარს ორფერდა გადახურვა აქვს, გადახურულია თუნუქის ფილებით. ეკლესიაში შესასვლელი კარი ჩრდილოეთ, დასავლეთ და სამხრეთ კედელშია გაჭრილი. დასავლეთ ფასადი სადაა, ხოლო ჩრდილოეთ და სამხრეთ ფასადზე შესასვლელი კარის თავზე რელიეფური გამოსახულებებია. აგრეთვე ჯვრის რელიეფები და სამშენებლო წარწერებიცაა. ეკლესია XIX საუკუნეში ბერძენი ქტიტორების მიერ უნდა ყოფილიყო აგებული. ეკლესიის შიდა სივრცე ნათდება ჩრდილოეთ და სამხრეთ ფასადზე დატანილი ორ-ორი მართკუთხა ფორმის, ხოლო აღმოსავლეთ ფასადზე დატანილი ერთი წრიული ფორმის სარკმლისგან. ეკლესიის კედლები მთლიანად შეთეთრებულია. იატაკზე მოგებულია ქვის ფილები. სარკმლები შიდა მხრიდან უფრო განიერია და სიღრმისკენ ვიწროვდება. შიდა სივრცე ორი წყვილი სვეტით სამნავად იყოფა. ეკლესიის კანკელი ხისგანაა ამოყვანილი. ეკლესია 2003 წელს აღადგინეს.  კულტურული მემკვიდრეობის პორტალი, № 16929
ზედუბანის ეკლესია

ზედუბანის ეკლესია —— არქიტექტურული ძეგლი ჭიათურის მუნიციპალიტეტის სოფელ ზედუბანში. ტაძარი დგას სოფლის სასფლაოზე. იგი სამხრეთ ფასადით ციხისწყალის ხეობას გადაჰყურებს ხოლო ჩრდილოეთით სატოპელას ხეობას. ზედუბანის ეკლესია დარბაზული ტიპის ნაგებობაა, ორფერდა გადახურვით, რომელშიც გამოყენებულია კრამიტი. ეკლესიაში შესასვლელი კარი დასავლეთ და სამხრეთ კედელშია გაჭრილი. შიდა სივრცე ნათდება დასავლეთ და აღმოსავლეთ კედელში დატანილი მცირე ზომის თითო-თითო სარკმლით. ეკლესია ნაგებია უმეტესად კლდის ფლეთილი ქვით. იატაკზე ქვის ფილებია მოგებული და ცემენტის ხსნარია მოსხმული.  კულტურული მემკვიდრეობის პორტალი, № 16930
თინა იოსებიძის ქუჩა

თინა იოსებიძის ქუჩა — ქუჩა თბილისში, საბურთალოს რაიონში (საბურთალო); იპოლიტე ხვიჩიას ქუჩიდან პეკინის გამზირამდე. წარმოიქმნა XX საუკუნის 30-იან წლებში. ადრე კომბაინის ქუჩა ერქვა. თინა იოსებიძის სახელი ეწოდა 1965 წელს. ენციკლოპედია „თბილისი. ქუჩები, გამზირები, მოედნები“, თბ., 2008. — გვ. 93, ISBN 978-99928-20-35-3.
პლატონ იოსელიანის ქუჩა

პლატონ იოსელიანის ქუჩა — ქუჩა თბილისში, საბურთალოს რაიონში (საბურთალო); ტექნიკური უნივერსიტეტის I კორპუსიდან სულხან ნასიძის ქუჩამდე. წარმოიქმნა XX საუკუნის 20-იან წლებში. 1938 წლამდე ახალშენის II ქუჩა ერქვა, შემდეგ პლატონ იოსელიანის სახელი ეწოდა. ენციკლოპედია „თბილისი. ქუჩები, გამზირები, მოედნები“, თბ., 2008. — გვ. 93, ISBN 978-99928-20-35-3.
კეცალკოატლი (პტეროზავრი)

კეცალკოატლი (ლათ. Quetzalcoatlus) — ერთ-ერთი ყველაზე დიდი ზომის პტეროზავრი, რომლის ნამარხი ნაშთები აღმოჩენილია ჩრდილოეთ ამერიკის ზედაცარცულ ნალექებში (ბინადრობდა დაახლოებით 70,6—66,0 მილიონი წლის წინ). მისი სახელი მომდინარეობს ძველი ამერიკის ღვთაება კეცალკოატლისგან. გვარში გაერთიანებულია ორი სახეობა: Quetzalcoatlus northropi და Quetzalcoatlus lawsoni. კეცალკოატლის ფრთების შლილის ზუსტი ზომა უცნობია, რადგანაც ნამარხი ნაშთები სრულად არ არის შემორჩენილი, თუმცა პტეროზავრების სხვა სახეობების პროპორციებიდან გამომდინარე ვარაუდობენ, რომ მისი ფრთების შლილი დაახლოებით 12 მეტრს აღწევდა (ზოგიერთი პალეონტოლოგის აზრით — 15 მეტრსაც კი). რეკონსტრუქცია რეკონსტრუქცია Quetzalcoatlus northropi-ისა (მწვანე) და Quetzalcoatlus lawsoni-ის (ლურჯი) ზომების შედარება ადამიანთან კეცალკოატლის რეკონსტრუირებული ჩონჩხი, ზენკენბერგის მუზეუმი, ფრანკფურტი შეგიძლიათ იხილოთ მედიაფაილები თემაზე „კეცალკოატლი (პტეროზავრი)“ ვიკისაწყობში. კეცალკოატლი — EarthArchives.org კეცალკოატლი — მფრინავი ურჩხულები. Paleo Studio (29 დეკემბერი, 2013). The Biggest Thing That Ever Flew. PBS Eons (14 აგვისტო, 2017). Quetzalcoatlus - Ancient Animal. North 02 (25 ოქტომბერი, 2019). Going out on a limb for Quetzalcoatlus. thebrainscoop (9 აგვისტო, 2020). ↑ Quetzalcoatlus — ინფორმაცია საიტზე. ციტირების თარიღი: 19 დეკემბერი, 2021. ↑ Andres B,, Langston W., Morphology and taxonomy of Quetzalcoatlus Lawson 1975 (Pterodactyloidea: Azhdarchoidea)(ინგლისური) // sup1, Journal of Vertebrate Paleontology, 2021, ტ. 41, ISSN 0272-4634, doi:10.1080/02724634.2021.1907587. ↑ Langston, W. (1981). „Pterosaurs“, Scientific American, Р. 244: 122—136.
ელისაბედ ბაგრატიონ-მუხრანელი

ელისაბედ ალექსანდრეს ასული ბაგრატიონ-მუხრანელი (დ. 14 აპრილი 1880 — გ. 8 აპრილი 1915) — ქართველი დიდგვაროვანი მუხრანბატონების სახლიდან. ელისაბედი (ლიზა) 1880 წლის 14 აპრილს დაიბადა სახელმწიფო მრჩევლის, კამერჰერისა და კავკასიის მეფისნაცვლის განსაკუთრებულ საქმეთა მოხელის — ალექსანდრე მიხეილის ძე ბაგრატიონ-მუხრანელის (1856-1935) და ნინო იოსების ასულ თარხან-მოურავის (1860-1934) ოჯახში. მისი და-ძმები იყვნენ მიხეილი, ანასტასია, გიორგი და კონსტანტინე. 1899 წლის 23 ოქტომბერს 19 წლის ელისაბედი დაქორწინდა თავად ბორის სერგეის ძე შერემეტიევზე (1871-1952) და შეეძინა 2 შვილი: სერგეი შერემეტიევი (1900-1996) (დაიბადა თბილისში) ტატიანა შერემეტიევა-ფაბერჟე (დაიბადა 1901 წელს) (დაიბადა თბილისში) ელისაბედი შერემეტიევს დაშორდა და სამკურნალოდ საზღვარგარეთ წავიდა. 1914 წლის 14 აპრილს ის დაქორწინდა მარკო მორიცო დე ლა როკაზე (1881-1945). მასთან შვილები არ ჰყავდა. ელისაბედი გარდაიცვალა ერთი წლის შემდეგ 1915 წლის 8 აპრილს. ის იყო ტატიანა ფაბერჟეს ბებია. ↑ ბაგრატიონები - სამეცნიერო და კულტურული მემკვიდრეობა" - თბ. 2003 მუხრან-ბატონთა და ბაგრატიონ-მუხრანელთა გენეალოგია.  ↑ იური ჩიქოვანი, სოსო ბიჭიკაშვილი, დავით ნინიძე. მუხრანბატონთა გენეალოგიური ტაბულა, კრებული "არტანუჯი" N 5, გვ. 1996 წ. - გვ.28-36.
ბაჰრამ ალიევი

ბაჰრამ ჰუსეინ ოღლი ალიევი (დ. 2 სექტემბერი, 1955, მასის რაიონი) - რუსეთის მეცნიერებათა აკადემიის აკადემიკოსი, მელიორაციის დამსახურებული მეცნიერი, ტექნიკურ მეცნიერებათა დოქტორი, პროფესორი, აზერბაიჯანის რესპუბლიკის სოფლის მეურნეობის მინისტრის მოადგილე (2005-2013 წწ.); აზერბაიჯანის რესპუბლიკის თავდაცვის მრეწველობის სამინისტროს ეკოლოგიის ინსტიტუტის, აზერბაიჯანის ეროვნული საჰაერო კოსმოსური სააგენტოს დირექტორი. ბაჰრამ ალიევი დაიბადა 1955 წლის 2 სექტემბერს სომხეთის სსრ-ში. 1973 წელს დაიწყო სამუშაო და სამეცნიერო საქმიანობა ბაქოს VODGEO-ს ფილიალში, ლაბორანტის თანამდებობაზე. 1979 წელს მან წარმატებით დაასრულა სრული კურსი სპეციალობით „ჰიდრავლიკური ინჟინერი“ აზერბაიჯანის არქიტექტურისა და სამშენებლო ინსტიტუტის წყლის სამელიორაციო ფაკულტეტზე. 2003 წელს მიენიჭა "წლის ინჟინრის" წოდება. 2004 წელს გაეროს (გაერო) სასურსათო უსაფრთხოების პროგრამის ფარგლებში განხორციელდა სასურსათო უსაფრთხოების პროექტი აზერბაიჯანის რესპუბლიკის სოფლის მეურნეობის სამინისტროსა და გაეროს შორის მემორანდუმის საფუძველზე, რისთვისაც დაჯილდოვდა გაეროს უმაღლესი მედლით. 2005 წელს, ირიგაციის გასაუმჯობესებლად ტექნოლოგიებისა და აღჭურვილობის პირდაპირი დანერგვისთვის, მას მიენიჭა საპატიო ორდენი აზერბაიჯანის რესპუბლიკის სოფლის მეურნეობის სამინისტროსგან. ↑ FAO-nun Azərbaycanda regional ofisi açılacaq — azerbaijan-news.az saytı. ციტირების თარიღი: 2014-04-21
Steam (პიტერ გებრიელის სიმღერა)

„Steam“ — პიტერ გებრიელის სიმღერა ალბომიდან Us. ამ სიმღერამ ბრიტანულ ჩარტში მიაღწია #10 ადგილამდე. პიტერის თქმით ეს სიმღერა არის ქალთან ურთიერთობაზე. ქალი ამ შემთხვევაში ჭკვიანი, განათლებული, კულტურულია და იცის ყველაფერი ყველაფერზე. მამაკაცმა კი იცის ყველაფერი, მაგრამ მან არაფერი იცის ქალზე, რომელმაც საკუთარ თავზეც არაფერი იცის. სიმღერის მეორე ვერსია Quiet Steam შეტანილია სინგლში Digging in the Dirt. იგი უფრო მშვიდია და შესამჩნევად განსხვავდება ორიგინალური ვერსიისგან. სხვადასხვა წყაროს მტკიცებით, რითმული და მხიარული ვერსია შეიქმნა ხმისჩამწერი კომპანიის თხოვნით, რადგანაც ალბომში არ იყო ნამდვილი ჰიტი. ალბომში Secret World Live ამ სიმღერის შესავალში სრულდება Quiet Steam-ის ნაწყვეტი. 1994 წლის გრემის დაჯილდოებაზე მუსიკალურმა ვიდეომ ჯილდო მიიღო. Steam (ვინილის ფირფიტის ვერსია) – 6:02 Games Without Frontiers (Massive Attack-დევიდ ბოტრელი) – 5:19 Steam (Oh, Oh, Let Off Steam მიქსი) – 6:44 Steam (Oh, Oh, Let Off Steam დაბ მიქსი) – 5:44 ↑ დაარქივებული ასლი. დაარქივებულია ორიგინალიდან — 2008-10-16. ციტირების თარიღი: 2011-06-20.